## Pravilnik o izmjenama i dopunama Pravilnika o primjeni Zakona o porezu na promet proizvoda i usluga

### NN 57/1994 (29.7.1994.), Pravilnik o izmjenama i dopunama Pravilnika o primjeni Zakona o porezu na promet proizvoda i usluga

# MINISTARSTVO FINANCIJA

Na temelju članka 70. Zakona o porezu na promet proizvoda i usluga ("Narodne
novine", br. 36/91., 73/91.,18/92., 25/93., 13/94., 22/94., 28/94.
i 48/94.), ministar financija donosi

## PRAVILNIK

### o izmjenama i dopunama Pravilnika o primjeni Zakona o porezu na promet proizvoda i usluga

Članak 1.

U Pravilniku o primjeni Zakona o porezu na promet proizvoda i usluga
(" Narodne novine", br.114/93.) u članku 3. stavak 6. mijenja
se i glasi:

"Bez dokaza o plaćenom porezu na promet odnosno bez dokaza o oslobođenju
od plaćanja poreza, nsim pri privremenom uvozu, ne može se obaviti registracija
motornog vozila".

Članak 2.

Članak 4 mijenja se i glasi:

"(1) Pravna osoba koja za vlastitu potrošnju uzme proizvode što
ih je uvezla ili nabavila radi daljnje prodaje, na koje se plaća porez
na promet proizvoda, obračunava porez na promet u trenutku uzimanja tih
proizvoda po propisanim stopama ovisno o namjeni proizvoda (repromaterijal
ili krajnja potrošnja).

(2) Pravna osoba koja za vlastitu krajnju potrošnju uzme proizvode što
ih je sama proizvela, na koje se plaća porez na promet proizvoda, obračunava
porez na promet po propisanim stupama u trenutku uzimanja tih proizvoda.

(3) Kad pravna osoba uzme odnosno koristi proizvode koje je sama proizvela,
kao reprodukcijski materijal u daljnjem procesu proizvodnje, smatra se
da te proizvode ne uzima za vlastitu krajnju potrošnju i oni ne podliježu
oporezivanju.

(4) Smatra se da je porezna obveza nastala u trenutku uzimanja proizvoda
za vlastitu potrošnju i da je u trenutku nastanka porezne obveze porez
na promet naplaćen."

Članak 3.

U članku 5. stavak 1. mijenja se i glasi:

"Pravna osoba koja bez naknade dade vlastite proizvode ili proizvode
što ih je nabavila ili uvezla, a na njih se plaća porez na promet, obračunava
porez u trenutku davanja proizvoda primjenom propisanih stopa na osnovicu
koju čini vrijednost što bi se postigla prodajom tih proizvoda krajnjim
potrošačima, i plaća ga u roku iz članka 30. Zakona"

U stavku 2. brojka "8." zamjenjuje se brojkom "4."
U stavku 4. brojka "5." zamjenjuje se brojkom "1."

Članka 4.

U članku 6. u stavku 14. brojka "32" zamjenjuje se brojkom
"30".

Članak 5.

U članku 7. stavak 4. mijenja se i glasi:

"Iznimno od odredbe stavka 2. ovoga članka pri komisionoj prodaji
upotrebljavanih osobnih automobila, ostalih motornih vozila i plovnih objekata
koji podliježu obvezi godišnje registracije, a u vlasništvu su građana,
drugom građaninu, porezni obveznik jest kupac, a porez na promet plaća
se po stopi iz tar. broj 4. Tarife. Ako su ti proizvodi u vlasništvu pravne
osobe, a prodaju se građanima, porezni obveznik jest kupac, a porez na
promet proizvoda plaća se po stopi iz tar. broja 1. Tarife."

Stavak 5. mijenja se i glasi:

"lznimno od odredbe stavka 4. ovoga članka, pri komisionoj prodaji
upotrebljavanih osobnih automobila u vlasništvu pravne osobe drugoj pravnoj
osobi, plaća se porez na promet proizvoda po stopi iz tar. broja 1. Tarife".

U stavku 6. brojka "5." zamjenjuje se brojkom "1."

Članak 6.

U članku 8. u stavku 1. riječi "dinarima" zamjenjuje se riječi
kunama".

U stavku 2. brojka "32" zamjenjuje se brojkom "30".

Članak 7.

U članku 10. u stavku 1. iza riječi "osim prodaje" dodaju
se riječi "duhanskih prerađevina,".

U stavku 2. iza riječi "od proizvođača" dodaju se riječi "duhanske
prerađevine".

Stavak 4. briše se.

Članak 8.

U članku 11. stavak 2. mijenja se i glasi:

"Kada se rezervni dijelovi iz stavka 1. ovoga članka ugrađuju u
proizvode koji se smatraju opremom pravnih osoba, na vrijednost ugrađenih
dijelova ne plaća se porez na promet proizvoda ako je udovoljeno uvjetima
iz članka 9. Zakona."

Članak 9.

U članak 12. iza riječi "proizvedene hrane" dodaju se riječi
"i napitaka".

Članak 10.

U članku 13. u stavku 1. brojka "8" zamjenjuje se brojkom
"4".

Stavak 2. mijenja se i glasi:

"Na promet svih proizvoda što ga obave osobe iz stavka 1. ovoga
članka plaća se i porez na promet usluga iz tarifnog broja 1. Tarife poreza
na promet usluga (uključujući i proizvode izuzete u stavku 1. ovoga članka,
osim duhanskih prerađevina). Ugostiteljskim poduzećima iz stavaka 1. i
2 ovoga članka ne smatraju se dijelovi pravnih osoba koji nisu registrirani
za obavljanje ugostiteljske djelatnosti s trećim osobama (radnički restorani
i kantine, kuhinje i kantine u ustanovama predškolskog i školskog obrazovanja
i zdravstvenim ustanovama i sl.). Na proizvode što ih nabavljaju te pravne
osobe porez na promet obračunava se i naplaćuje pri nabavi".

Članak 11.

Članak 15. mijenja se i glasi:

"(1) Prometom proizvoda na koji se ne plaća porez na promet proizvoda
smatra se prodaja opreme u smislu članka 11. Zakona, i to pravnoj osobi
na način i uz uvjete što su propisani člankom 9. Zakona

(2) Radi praćenja nabave i nadzora nad korištenjem opreme koja je kupljena
odnosno nabavljena bez plaćanja poreza na promet proizvoda, sukladno članku
10. Zakona, kupac - pravna osoba vodi evidenciju o nabavi i korištenju
te opreme po vrsti, količini i vrijednosti, na temelju podataka iz fakture
o kupnji i drugih isprava (prijemnice, dostavnice, tovarnog lista i sl
)."

Članak 12.

U članku 17. u stavku 1. iza alineje 10. dodaje se nova alineja 11.
koja glasi

"- alkohol (etanol)".

Članak 13.

Članak 21. mijenja se i glasi:

"(1) Pravne osobe mogu uz uvjete iz članka 9. Zakona uvoziti opremu
bez plaćanja poreza na promet, a reprodukcijski materijal uz plaćanje poreza
na promet po povlaštenoj poreznoj stopi iz tar. broja 5. Tarife.

(2) Kad uvoznik uvozi proizvode u svoje ime i za svoj račun, on daje
pisanu izjavu o poreznom oslobođenju odnosno olakšici, a kad ih uvozi u
svoje ime a za tuđi račun, izjavu daje korisnik uvoza. U oba slučaja izjava
se podnosi prije carinjenja proizvoda i to carinarnici preko koje se obavlja
uvoz.

(3) Na uvoz proizvoda koji nije obavljen na način i uz uvjete iz članka
9. Zakona, porez na promet plaća se po stopama iz odgovarajućih tarifnih
brojeva Tarife ovisno o tome koji se proizvodi uvoze.

(4) Na uvoz reprodukcijskog materijala na način i uz uvjete iz članka
9. Zakona porez na promet plaća se po stopi iz tar. broj 5. Tarife Carinarnica
obračunava i naplaćuje porez zajedno s carinom i drugim uvoznim pristojbama.

(5) Na uvoz opreme na način i uz uvjete iz članka 9. Zakona ne obračunava
se i ne plaća porez na promet."

Članak 14.

U članku 22. stavak 4. mijenja se i glasi:

"Pri otkupu poljoprivrednih proizvoda, industrijskih i drugih otpadaka
što ga obave pravne osobe od građana isplata se može obaviti izravno, a
ne preko žiro-računa."

Članak 15.

U članku 29. u stavku 3. iza riječi "po povlaštenim poreznim stopama
dodaju se riječi "odnosno bez obračuna plaćanja poreza na promet."

Članak 16.

Članak 30. mijenja se i glasi:

"Kupac koji nabavlja reprodukcijski materijal uz plaćanje poreza
na promet po nižoj (povlaštenoj) stopi i kupac koji nabavlja proizvode
bez plaćanja poreza na promet proizvoda (oprema, daljnja prodaja, prerada-ugostiteljstvo,
servisiranje) obvezan je osigurati u knjigovodstvu odnosno u izvanknjigovodstvenoj
evidenciji podatke o nabavi, kretanju i utrošku materijala odnosno opreme,
po vrsti, količini i vrijednosti iz fakture i drugih dokumenata o nabavi,
dostavi i prijemu."

Članak 17.

U članku 31. u stavku 1. točka 2. mijenja se i glasi "2 knjigu
nabave i uporabe reprodukcijskog materijala i opreme kupljenih po povlaštenoj
stopi odnosno bez plaćanja poreza na promet proizvoda."

Članak 18.

U članku 35. stavak 1. mijenja se i glasi:

"Porezni obveznik iz članka 5. stavka 2. Zakona koji nabavlja reprodukcijski
materijal po povlaštenoj poreznoj stopi te opremu ili drugi materijal bez
plaćanja poreza na promet proizvoda obvezan je voditi evidenciju o nabavi
i uporabi tog materijala i opreme u knjizi nabave i uporabe reprodukcijskog
materijala i opreme - obrazac KRM."

Članak 19.

U članku 36. stavak 3. točka 6. mijenja se i glasi:

"6. u stupce od 6 do 15 upisuje se nabavljena i utrošena (prodana)
količina pića u litrama i to po vrstama pića. Ako pojedine vrste pića pribavljene
u posudama sadrže manje od jedne litre (pivo, bezalkoholna pića i drugo),
tada se u knjigu nabave i utroška pića upisuje nabavljena količina preračunata
u litre "

Članak 20.

Iza članka 40. dodaje se novi članak 40a. koji glasi

"Članak 40a.

(1) Porezni obveznik obvezan je za prodane proizvode odnosno obavljene
usluge kupcu izdati račun o vrsti količini i cijeni prodanih proizvoda
i obavljenih usluga odnosno odgovarajući isječak vrpce

(2) Kupac je obvezan račun odnosno isječak vrpce sačuvati nakon izlaska
iz radnje ili drugog poslovnog objekta.

(3) Porezni obveznik mora na vidnom mjestu na ulazu u radnju odnosno
poslovni objekt i na svakom naplatnom mjestu (blagajni) istaknuti obavijest
o obvezi izdavanja i čuvanja računa odnosno isječka vrpce.

(4) Iznimno od odredbi stavka 1., 2. i 3. ovoga članka, ova obveza ne
odnosi se na prodaju u radnji odnosno poslovnom objektu poreznog obveznika
koji pretežni dio prometa ostvaruje prodajom tiska i duhanskih prerađevina
te pri prodaji na tržnicama i drugim slobodnim prostorima.

(5) Obrazac obavijesti - veličine 98 x 140 mm i 140 x 195 mm propisan
je ovim Pravilnikom i njegov je sastavni dio.

(6) Obrazac obavijesti tiskaju i prodaju "Narodne novine".

Članak 21.

U članku 43. u stavku 1. brojka "32" zamjenjuje se brojkom
"30."

Iza stavka 2. dodaje se novi stavak 3. koji glasi:

"(3) Iznimno od odredbe iz stavka 2 ovoga članka obračun poreza
na promet za 1994. godinu podnosi se na Obrascu PP-MI za razdoblje od 1.
siječnja do 30 lipnja 1994. godine i na Obrascu PP-MI-I za razdoblje od
1 srpnja do 31. prosinca 1994. godine."

Stavci 3, 4 i 5 postaju stavci 4, 5. i 6.

Članak 22.

Članak 45. mijenja se i glasi:

"Prema tar. broju 1. Tarife, porez na promet plaća se na sve one
proizvode koji nisu posebno imenovani u tar. brojevima od 2. do 5. Tarife
poreza na promet ili za koje nije propisano porezno oslobođenje u članku
19. Zakona

Prema tar. broju 1. Tarife, porez na promet plaća se i na ove proizvode:

1. naftne derivate,

2. duhanske prerađevine,

3. alkoholna pića (pod alkoholnim pićima razumijevaju se pića koja sadrže
više od 2% alkohola),

4. osvježavajuća i umjetna bezalkoholna pića, mineralne i gazirane vode,

5.kavu,

6. motorna i druga vozila,

7. grafičke proizvode (kalendare, telefonske imenike, vozne redove,
različite prospekte, plakate, ekološki nepri hvatljivu ambalažu, cjenike,
kataloge, obrasce, čekove i štedne knjižice, putovnice, ulaznice, ljepljive
i druge vrpce te druge slične proizvode),

8. proizvode koji se priključuju na instalacijsku mrežu: telefonske
aparate i kućne centrale, strujomjere, vodomjere, brojače protoka pare
i plina, mjerila kalorija, protustrujne aparate, električne satove, prekidače,
priključne kutije, osigurače i druge proizvode koji se ugrađuju u zidove
ili u razvodne ploče; grijala svih vrsta, radijatore, ventilatore i druge
uređaje i aparate za grijanje i hlađenje, sanitarne uređaje i druge proizvode
koji se priključuju na instalacijsku mrežu,

9. sve vrste žigica,

10. sve vrste upaljača,

11. rezervne dijelove svih proizvoda, uključujući i osobne automobile,
osim ako nisu izrađeni od materijala ili sirovina koji su posebno imenovani
u tar. brojevima od 2. do 5. Tarife.

Pri preračunu naftnih derivata iz kilograma u litre uzima se prosječna
specifična težina, i to: za motorni benzin od 98 (0,60) oktana 0,755, za
motorni benzin od 98 (0,15) oktana 0,772, za motorni benzin od 92 (0,15)
oktana 0,750, za bezolovni motorni benzin od 91 oktana, 0,748, za bezolovni
motorni benzin od 95 oktana 0,772, za dizelsko gorivo D-10,830, za dizelsko
gorivo D-2 - 0,845, za dizelsko gorivo D-3- 0,870, za loživo ulje ekstralako
(EL) - o,845, za loživo ulje lako specijalno (LS) - 0,867."

Članak 23.

Članci 46, 47., 48. i 49. i naslovi ispred njih brišu se.

Članak 24.

Iza članka 49. dodaje se naslov i novi članak 49a koji glasi:

"Plaćanje poreza na promet iz tar. broja 2. Tarife

Članak 49a.

Pod slikarskim materijalom i priborom iz tarifnog broja 2. Tarife razumijevaju
se: boje za slikanje na raznim materijalima (tempera, akvarel, pastel i
dr.) glazure, lakovi, kistovi i slikarske špahtle, laneno platno i papir
za slikanje te slikarski okviri, stalci i daske. Kiparskim materijalom
i priborom smatraju se boje, lakovi, razrjeđivači, poliesterske smole,
silikonske gume za odljeve, materijali za izradu kipova (drvo, kamen, željezo
i dr ), dlijeta, čekići, turpije, špahtle i sitni priručni alat."

Članak 25.

Naslov ispred članka 50. i članak 50. mijenjaju se i glase:

"Plaćanje poreza na promet proizvoda iz tar. broja 4. Tarife

Članak 50.

(1) školskim pisaćim i crtaćim priborom iz tar. broja 4. Tarife poreza
na promet proizvoda smatraju se: obične olovke, vodene bojice, pera, držala,
gumice za brisanje, školski kompleti za pisanje i crtanje, pasteli u drvu
i kompleti u setovima za likovni odgoj, kompleti školskih mjerila za razrednu
i predmetnu nastavu, školski šestari i kompleti pribora za predmetnu nastavu
tehničkog odgoja i geometrije, kompleti pribora za predmetnu nastavu prometnog
odgoja ("stopko" i dr.), (đačke torbice, naprtnjače, tehnička
slova i brojevi, specijalne olovke za likovni odgoj, ugljeni i praškasti
pasteli, školski kistovi, tinte i tuševi, plastelin, tempere, uljane boje,
školske teke, vježbanke, notne teke, blokovi za crtanje i likovni odgoj
te drugi slični proizvodi za predmetnu i razrednu nastavu u školama i drugim
odgojno-obrazovnim ustanovama. U proizvode iz ovog stavka spadaju i matrice,
hektografski papir i drugi slični proizvodi što ih škole i druge obrazovno-odgojne
ustanove nabavljaju na temelju pisane izjave, na način i uz uvjete koji
su određeni u članku 9. Zakona za izradu skripata i drugih nastavnih i
obrazovno-odgojnih publikacija i sličnih proizvoda.

(2) Lijekovima u smislu tarifnog broja 4. Tarife, smatraju se: gotovi
lijekovi, ljekovite supstancije i pomoćna sredstva u liječenju prema propisima
kojima se regulira stavljanje lijekova u promet.

(3) Pogrebnom opremom, u smislu tarifnog broja 4. Tarife, razumijevaju
se:

- kovčeg i uložak za pokop i transport (kartonska, drvena, metalna,
plastična, od betona i dr.),

- pokrov, plahta, madrac, jastuk i obloga za pogrebni kovčeg te obuća
za mrtvaca,

- pogrebne vreće (plastične, tekstilne i dr.),

- plastična i metalna slova za nadgrobne spomenike, spomen-obilježja
i simboli,

- spomenik, opseg, oblagač ospega i poklopna ploča (od kamena, betona,
granita, mramora i dr ), nadgrobne vaze, fenjeri za kandila i svijeće (od
kamena, betona, granita, mramora i dr.).

(4) Pod ekološki prihvatljivom ambalažom za krajnju potrošnju u trgovini
i ugostiteljstvu, u smislu tarifnog broja 4. Tarife, razumijeva se ambalaža
navedena u članku 18. Pravilnika.

(5) Pod novorođenačkom opremom, u smislu tarifnog broja 4. Tarife, razumijevaju
se sve vrste dječjih pelena i pribora za pelene, dječje benkice, bočice
za hranjenje beba, dudice, dječja kozmetika, dječji toaletni pribor, nosiljke
za bebe, jastuci za nošenje beba, dječji krevetići, dječja kolica, dječje
hodalice, dječje sjedalice za automobile i bicikle, stolovi, stolice i
klupice za djecu (uključivši i stolove za pre- svlačenje djece), "dječji
vrtići", dječje kadice za kupanje i sl."

Članak 26.

Članak 51. mijenja se i glasi:

"Porez na promet usluga iz tar. broja 1. Tarife plaća se na sve
usluge osim na one za koje je propisano oslobođenje prema članku 23. Zakona
i ovim tarifnim brojem"

Članak 27.

Članak 52. briše se.

Članak 28.

U članku 55. u stavku 4. brojka "32" zamjenjuje se brojkom
"30".

Iza stavka 10. dodaju se novi stavci 11.,12. i 13 koji glase:

"(11) Mjesečno izvješće o uplati poreza na promet proizvoda i usluga
za razdoblje od 1. srpnja 1994. godine podnosi se na Obrascu PP-MI-I, koji
je sastavni dio ovog Pravilnika.

(12) Obveze za uplatu poreza na promet proizvoda i usluga koje dospijevaju
poslije 1. srpnja 1994. godine, a odnose se na razdoblje do 30. lipnja
1994 godine iskazuju se na Obrascu PP-MI.

(13) Odredbe ovoga članka u svezi s podnošenjem i popunjavanjem Obrasca
PP-MI odgovarajuće se primjenjuju i na Obrazac PP-MI-I".

Članak 29.

Ovaj Pravilnik stupa na snagu danom objave u "Narodnim novinama".

Klasa: 410-19/94-01/963

Urbroj: 513-07/94-1

Zagreb, 21. srpnja 1994

Ministar financija

**Božo Prka, v. r.**

![](dodatni/362075.gif)

![](dodatni/362076.gif)

Pravilnik, NN 57/1994-1050
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)